กลุ่มอสังหาฯคาดกำไร H2/61 โตโดดเด่น ชู 2 หุ้นเด่นกลุ่มน่าสอย!
กลุ่มอสังหาฯคาดกำไร H2/61 โตโดดเด่น ชู 2 หุ้นเด่นกลุ่มน่าสอย!
11 ก.ย. 2561

บล.ฟินันเซีย ไซรัส ระบุในบทวิเคราะห์วันนี้(11ก.ย.) ว่า  กลุ่มอสังหาฯ คาดกำไรครึ่งหลังปี 61 จะโตโดดเด่นทั้ง H-H และ เทียบช่วงเดียวกันของปีก่อนจากแผนเปิดตัวโครงการมูลค่ารวมกว่า 2.5 แสนลบ. มากกว่า ครึ่งแรกปี 61 ถึง 2.5 เท่าตัว
อีกทั้ง ยังเป็นช่วงที่มีการรับรู้โครงการแนวราบ และการโอนคอนโดฯ หลายแห่ง าดกำไรปกติปี 2018 ของกลุ่มโต 11% เทียบช่วงเดียวกันของปีก่อนอยู่ที่ 3.8 หมื่นลบ. และคาดโตอีก 8% เทียบช่วงเดียวกันของปีก่อนอยู่ที่ 4 หมื่นลบ. ในปี 2019
ส่วนแนวโน้มดอกเบี้ยขาขึ้นที่กำลังจะมา คาดว่าจะกระทบกับ PSH และ LPN มากที่สุด เพราะเน้นตลาดกลางล่าง ซึ่งเป็นกลุ่มที่มีอัตราการปฏิเสธสินเชื่อจากแบงก์สูงอยู่แล้ว ส่วนผู้เล่นในตลาดกลางบนทั้ง LH QH SC AP ORI SIRI SPALI กระทบน้อยกว่า ซึ่งอดีตที่ผ่านมา แนวโน้มดอกเบี้ยไม่สัมพันธ์กับดัชนีกลุ่มอสังหาฯมากนัก เมื่อเทียบกับความเชื่อมั่นของผู้บริโภค ซึ่งปัจจุบันยังเป็นขาขึ้น ให้น้ำหนักการลงทุนของกลุ่มเป็น Overweight แนะนำซื้อ ORI ราคาเป้าหมาย 25.40 บาท (หรือ 16.80 บาท หลังขึ้น XD หุ้นปันผล) และ QH ราคาเป้าหมาย 3.90 บาท
 
 